Εγχειρίδιο χρήσης VAIO

Στοιχεία αναφοράς

# Σημειώσεις για τη χρήση καρτών μνήμης SD

Προτού χρησιμοποιήσετε κάρτες μνήμης SD, διαβάστε τις παρακάτω προφυλάξεις για τη σωστή χρήση τους.

- Φυλάσσετε την κάρτα μνήμης SD σε σημεία όπου δεν φτάνουν παιδιά. Υπάρχει κίνδυνος κατάποσής της.

- Μην αγγίζετε την υποδοχή σύνδεσης της κάρτας μνήμης SD με τα δάχτυλά σας ή με μεταλλικά αντικείμενα.

- Μια κάρτα μνήμης SD περιέχει ευαίσθητα ηλεκτρονικά εξαρτήματα. Μην τη χτυπάτε, μην τη λυγίζετε και μην τη ρίχνετε κάτω.

- Μην αποσυναρμολογείτε και μην τροποποιείτε την κάρτα μνήμης SD.

- Μην βρέχετε την κάρτα μνήμης SD.

- Μην τη χρησιμοποιείτε και μην την αποθηκεύετε σε μέρος που είναι εκτεθειμένο σε:

- Υπερβολικά υψηλές θερμοκρασίες, όπως μέσα σε σταθμευμένο αυτοκίνητο που είναι εκτεθειμένο στον ήλιο

- Άμεσο ηλιακό φως

- Υψηλή υγρασία ή διαβρωτικές ουσίες

- Υπερβολική σκόνη

- Βεβαιωθείτε ότι χρησιμοποιείτε κάρτες μνήμης SD και προσαρμογείς που είναι συμβατοί με τα πρότυπα που υποστηρίζει ο υπολογιστής σας VAIO. Οι κάρτες και οι προσαρμογείς που δεν είναι συμβατοί ενδέχεται να παραμείνουν μέσα στην υποδοχή, προκαλώντας βλάβη στον υπολογιστή.

- Δεν είναι δυνατή η εγγραφή δεδομένων σε κάρτα μνήμης SD με προστασία εγγραφής.

- Συνιστάται να δημιουργείτε αντίγραφο ασφαλείας των σημαντικών δεδομένων.

- Τα αποθηκευμένα δεδομένα ενδέχεται να χαθούν ή να καταστραφούν αν:

- Αφαιρέσετε την κάρτα μνήμης SD ή απενεργοποιήσετε τον υπολογιστή σας VAIO ενώ είναι αναμμένη η ενδεικτική λυχνία πρόσβασης σε μέσο αποθήκευσης.

- Χρησιμοποιήσετε την κάρτα μνήμης SD σε μέρος όπου στατικός ηλεκτρισμός ή ηλεκτρικός θόρυβος ενδέχεται να προκαλέσει διαταραχές στη λειτουργία της κάρτας.

- Όταν μετακινείτε την κάρτα μνήμης SD, φροντίζετε να την τοποθετείτε στη θήκη της προκειμένου να αποφύγετε τη συσσώρευση στατικού ηλεκτρισμού.

- Προτού χρησιμοποιήσετε την κάρτα μνήμης SD με άλλη συσκευή, εκτός από υπολογιστή, όπως μια ψηφιακή κάμερα ή μια φορητή συσκευή ήχου, διαμορφώνετε (προετοιμάζετε) την κάρτα μνήμης SD μέσω της συσκευής.
  Ορισμένες συσκευές ενδέχεται να μην υποστηρίζουν τη μορφή αρχείων για υπολογιστές και να σας εμφανίζουν ένα μήνυμα που σας συνιστά να διαμορφώσετε την κάρτα μνήμης SD. Σε αυτήν την περίπτωση, αντιγράψτε τα δεδομένα από την κάρτα στον υπολογιστή σας VAIO και διαμορφώστε την κάρτα μέσω της συσκευής. Με τη διαμόρφωση της κάρτας μνήμης SD, διαγράφονται όλα τα δεδομένα που περιέχει.
  Για περισσότερες πληροφορίες, ανατρέξτε στο εγχειρίδιο της συσκευής.

- Μην εισάγετε άλλα αντικείμενα στην υποδοχή της κάρτας μνήμης SD.

- Η υποδοχή της κάρτας μνήμης SD μπορεί να χρησιμοποιηθεί μόνο για ανάγνωση/εγγραφή δεδομένων από/σε κάρτες μνήμης που υποστηρίζονται και για κανέναν άλλο σκοπό.

- Οι κάρτες μνήμης SD (έως 2 GB), οι κάρτες μνήμης SDHC (έως 32 GB) και οι κάρτες μνήμης SDXC (έως 64 GB) που διατίθενται από τον Μάιο του 2012 έχουν ελεγχθεί και έχει διαπιστωθεί ότι είναι συμβατές με τον υπολογιστή σας VAIO. Ωστόσο, δεν είναι εγγυημένη η συμβατότητα όλων των καρτών μνήμης SD, των καρτών μνήμης SDHC ή των καρτών μνήμης SDXC με τον υπολογιστή.

- Η υποδοχή κάρτας SD του υπολογιστή σας VAIO δεν υποστηρίζει τη δυνατότητα προστασίας δικαιωμάτων πνευματικής ιδιοκτησίας των καρτών μνήμης SD, SDHC και SDXC.

- Μην επιχειρείτε να εισαγάγετε κάρτα μνήμης ή προσαρμογέα κάρτας μνήμης διαφορετικού τύπου στην υποδοχή της κάρτας μνήμης. Οι κάρτες και οι προσαρμογείς καρτών μνήμης που δεν είναι συμβατοί ενδέχεται να παραμείνουν μέσα στην υποδοχή, προκαλώντας βλάβη στον υπολογιστή σας VAIO.

- Ορισμένοι τύποι καρτών μνήμης SD, για παράδειγμα όσες διαθέτουν UHS (χαρακτηριστικό μεταφοράς δεδομένων Ultra High Speed), μπορεί να αναπτύξουν ιδιαίτερα υψηλές θερμοκρασίες, λόγω της συνεχούς πρόσβασης στις κάρτες μνήμης. Σε αυτή την περίπτωση, προτού αφαιρέσετε την κάρτα μνήμης περιμένετε για λίγο, μέχρι να επανέλθει στη φυσιολογική της θερμοκρασία.

Σχετικό θέμα
Εισαγωγή/Αφαίρεση καρτών μνήμης SD