Εγχειρίδιο χρήσης VAIO

Εργασία

# Προσθήκη και αφαίρεση μονάδων μνήμης

Αν επιθυμείτε να αυξήσετε την ταχύτητα του υπολογιστή σας ή να βελτιώσετε την απόδοσή του όταν εκτελούνται προγράμματα ταυτόχρονα, αυξήστε το μέγεθος της μνήμης, εγκαθιστώντας προαιρετικές μονάδες μνήμης.
Πριν από την αναβάθμιση της μνήμης του υπολογιστή σας, δείτε την ενότητα Σημειώσεις για την προσθήκη και την αφαίρεση μονάδων μνήμης. [Πληροφ.]
Όταν εγκαθιστάτε μονάδες μνήμης σε δύο ή περισσότερες υποδοχές, ενεργοποιείται η λειτουργία δύο καναλιών προκειμένου να ενισχυθεί η απόδοση.
Ο τύπος της μονάδας και το μέγεθος της μνήμης που είναι εγκατεστημένη στον υπολογιστή σας ενδέχεται να διαφέρουν, ανάλογα με το μοντέλο.

1. Απενεργοποιήστε τον υπολογιστή σας VAIO και τις περιφερειακές συσκευές, αποσυνδέστε το καλώδιο τροφοδοσίας και όλα τα καλώδια σύνδεσης και αφαιρέστε την μπαταρία. [Πληροφ.]

1. Περιμένετε για λίγο έως ότου ο υπολογιστής σας VAIO επανέλθει στην αρχική του θερμοκρασία.

Τα εσωτερικά εξαρτήματα του υπολογιστή σας VAIO ενδέχεται να έχουν υψηλή θερμοκρασία μετά την απενεργοποίηση. Προσέχετε ώστε να αποφεύγετε εγκαύματα όταν χειρίζεστε τον υπολογιστή σας VAIO σε αυτήν την κατάσταση.

1. Απλώστε ένα καθαρό πανί σε μια ίσια, επίπεδη επιφάνεια και τοποθετήστε τον υπολογιστή σας VAIO επάνω σε αυτό, όπως απεικονίζεται παρακάτω. Αφαιρέστε τις βίδες με ένα σταυροκατσάβιδο για να ανοίξετε το κάλυμμα της θήκης της μονάδας μνήμης.

Οι θέσεις των βιδών υποδεικνύονται από τα βέλη στην παρακάτω εικόνα.
Σε ορισμένα μοντέλα, χρησιμοποιούνται ενσωματωμένες βίδες στο κάλυμμα της θήκης της μονάδας μνήμης, οι οποίες δεν μπορούν να αποσπαστούν από το κάλυμμα.
Οι βίδες που είναι σημαδεμένες με βέλη βρίσκονται πίσω από την μπαταρία.

1. Αγγίξτε ένα εξωτερικό μεταλλικό αντικείμενο για να αποφορτίσετε τον στατικό ηλεκτρισμό.

Μην αγγίζετε τα μεταλλικά μέρη στο εσωτερικό του υπολογιστή σας VAIO.

1. Αν δεν υπάρχει ελεύθερη υποδοχή, αφαιρέστε την τρέχουσα εγκατεστημένη μονάδα μνήμης. Για να εξαγάγετε τη μονάδα από τη θέση της, τραβήξτε τις ασφάλειες προς την κατεύθυνση των βελών (1) και, στη συνέχεια, αφαιρέστε τη μονάδα τραβώντας την προς την κατεύθυνση του βέλους (2).

1. Αφαιρέστε τη νέα μονάδα μνήμης από την αντιστατική σακούλα της.

1. Κρατήστε τη μονάδα μνήμης από το άκρο της και σύρετέ τη μέσα στην υποδοχή της μονάδας μνήμης με τον τελικό ακροδέκτη προς τα κάτω, ευθυγραμμίζοντας παράλληλα την εγκοπή της μονάδας με τη μικρή προεξοχή της υποδοχής.

1. Κρατήστε τη μονάδα μνήμης από το άκρο της και σπρώξτε την έως ότου κουμπώσει στη θέση της, όπως υποδεικνύεται στην εικόνα.

Οι ασφάλειες και στις δύο πλευρές της υποδοχής κουμπώνουν στη θέση τους και στερεώνουν τη μονάδα. Μην αγγίζετε τα ολοκληρωμένα κυκλώματα -IC- (μαύρα εξαρτήματα) επάνω στη μονάδα μνήμης.

1. Τοποθετήστε το κάλυμμα της θήκης της μονάδας μνήμης στη θέση του και στερεώστε το με τις βίδες που αφαιρέσατε στο βήμα 3.

1. Εγκαταστήστε την μπαταρία, συνδέστε όλα τα καλώδια σύνδεσης και τις περιφερειακές συσκευές που αφαιρέσατε στο Βήμα 1 και ενεργοποιήστε τον υπολογιστή σας.

1. Βεβαιωθείτε ότι έχει μεταβληθεί σωστά το μέγεθος της μνήμης του συστήματος. [Πληροφ.]

Αν η ένδειξη του μεγέθους της μνήμης του συστήματος είναι σωστή, η εγκατάσταση της μονάδας μνήμης ήταν επιτυχής.

1. Αν χρησιμοποιείτε μοντέλα που διαθέτουν μόνο SSD, πραγματοποιήστε ανάκτηση του υπολογιστή σας VAIO. [Πληροφ.]

Σχετικό θέμα
Σημειώσεις για την προσθήκη και την αφαίρεση μονάδων μνήμης