Εγχειρίδιο χρήσης VAIO

Στοιχεία αναφοράς

# Σημειώσεις για τη χρήση της οθόνης αφής
<Μοντέλα που διαθέτουν οθόνη αφής>

Πριν χρησιμοποιήσετε την οθόνη αφής, διαβάστε τις παρακάτω προφυλάξεις για τη σωστή χρήση της.

- Μην πιέζετε την οθόνη αφής δυνατά.
  Τα απαλά αγγίγματα λειτουργούν πάντα καθώς ο υπολογιστής VAIO διαθέτει χωρητική οθόνη αφής.

- Μη χρησιμοποιείτε άλλα αντικείμενα, εκτός των δακτύλων σας, για το χειρισμό της οθόνης αφής.
  Διαφορετικά, μπορεί να πάθει ζημιά η οθόνη αφής ή να παρατηρήσετε συμπτώματα κακής λειτουργίας. Φροντίστε να αγγίζετε την οθόνη μόνο με τα δάκτυλά σας.

- Η οθόνη αφής ενδέχεται να μη λειτουργεί σωστά αν ενεργοποιήσετε τον υπολογιστή VAIO ενώ αγγίζετε την οθόνη. Σε αυτήν την περίπτωση, κάντε επανεκκίνηση του υπολογιστή.

- Η οθόνη αφής ενδέχεται να μη λειτουργεί για αρκετά δευτερόλεπτα μετά την επαναφορά του υπολογιστή σας VAIO σε κανονική λειτουργία από κατάσταση αναστολής λειτουργίας. Σε αυτήν την περίπτωση, περιμένετε λίγο προτού χρησιμοποιήσετε την οθόνη αφής.

- Διατηρείτε την οθόνη αφής καθαρή για να έχει ικανοποιητική ευαισθησία στο άγγιγμα. Η βρωμιά μπορεί να προκαλέσει ζημιά ή κακή λειτουργία.